Diari Oficial de la Generalitat Valenciana


Sumari del DOGV 6040, del 22-06-2009 (2009/7195)

RESOLUCIÓ de 5 de juny de 2009, del director general de Recursos Humans, per la qual anuncia una convocatòria pública per a la provisió de la plaça número 27536, director econòmic de l'Hospital Doctor Peset (Departament 10), dependent de l'Agència Valenciana de Salut, pel procediment de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7195


Data del document
:   05-06-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de juny de 2009, del director general de Recursos Humans, per la qual anuncia una convocatòria pública per a la provisió de la plaça número 27267, director econòmic de l'Hospital Doctor Peset (Departament 10), dependent de l'Agència Valenciana de Salut, pel procediment de lliure designació. [2009/7195]
D'acord amb el que disposa l'article 1.3.3.n de la Resolució de 19 de febrer de 2009 del director gerent de l'Agència Valenciana de Salut, per la qual delega per a competències en matèria de gestió de personal de l'Agència Valenciana de Salut, resolc:
Convocar, pel procediment de lliure designació, la plaça de director econòmic de l'Hospital Doctor Peset (Departament 10), dependent de l'Agència Valenciana de Salut, d'acord amb les bases següents.
Bases de la convocatòria
1. Característiques generals
1.1. Les funcions de les places de director econòmic dels centres de despesa d'Atenció Especialitzada són les que establix l'article 27 del Decret 74/2007, de 18 de maig, del Govern Valencià, que aprova el Reglament sobre Estructura, Organització i Funcionament de l'Atenció Sanitària a la Comunitat Valenciana.
1.2. El règim retributiu és el fixat en la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, amb els increments salarials que preveuen les lleis de pressupostos successives.
1.3. L'exercici del lloc és incompatible amb l'exercici de qualsevol altra activitat pública o privada, segons el que preveu la legislació sobre incompatibilitats del personal al servici de les administracions públiques. Ara bé, pot fer activitat assistencial no retribuïda en el centre, d'acord amb la titulació que tinga.
1.4. Característiques del lloc:
- Lloc de treball número 27912: director econòmic de l'Hospital Doctor Peset (Departament 10).
- Conselleria o organisme: Agència Valenciana de Salut.
- Centre de destinació: Hospital Doctor Peset.
- Localitat: València.
- Naturalesa: estatutària.
- Forma de provisió: lliure designació.
- Classificació: A 27 B.
2. Requisits dels aspirants
2.1. Tindre la nacionalitat espanyola o la de qualsevol altre estat membre de la Unió Europea, o també dels estats a què, per tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què està definida en el Tractat Constitutiu de la Unió Europea, o tindre este dret d'acord amb el que preveu el Decret 543/2001, de 18 de maig.
2.2. Tindre la titulació necessària en relació amb les característiques del lloc a què concursen, d'acord amb el que disposa l'article 27 del Decret 74/2007, de 18 de maig, del Govern Valencià, que aprova el Reglament sobre Estructura, Organització i Funcionament de l'Atenció Sanitària a la Comunitat Valenciana, i també tindre la capacitat adequada per a l'exercici del càrrec.
2.3. Tindre la condició de personal estatutari amb plaça en propietat dels servicis de salut, de funcionari de carrera inclòs en l'àmbit d'aplicació de la Llei 30/1984, de 2 d'agost, de Mesures per a la Reforma de la Funció Pública, i de les lleis de la funció pública de les comunitats autònomes, i també del personal laboral fix de la Generalitat, i en este cas quedarien en la situació administrativa que els corresponga.
No obstant això, hi pot concórrer també simultàniament personal alié a l'administració que tinga els requisits enunciats anteriorment a fi que l'administració puga comptar amb un nombre d'aspirants major i heterogeni que concórreguen en condicions d'igualtat a este procés de provisió de places. La provisió s'ha de fer d'acord amb el règim laboral d'alta direcció regulat en el Reial Decret 1382/1985, d'1 d'agost.
2.4. No estar inhabilitat per a l'exercici de funcions públiques, professionals o de la Seguretat Social.
3. Presentació de sol·licituds
3.1. Les persones interessades a participar en la convocatòria han d'omplir una sol·licitud adaptada necessàriament al model que consta com a annex I, i l'han d'adreçar a la Conselleria de Sanitat, Servici de Selecció i Provisió de Llocs de Treball, c/ Misser Mascó, 31, 46523 València.
3.2. El termini de presentació de sol·licituds és de 20 dies hàbils comptadors a partir de l'endemà de la publicació d'esta resolució en el Diari Oficial de la Comunitat Valenciana.
3.3. En la sol·licitud s'han de consignar les dades següents:
- Les dades personals.
- El currículum professional, que incloga preferentment els mèrits acadèmics i l'experiència professional en l'exercici de càrrecs directius en institucions sanitàries o de llocs de treball amb funcions semblants a les del lloc a què es concursa.
- Una memòria que explique les línies fonamentals i els objectius en la plaça que se sol·licita.
4. Procediment de selecció
4.1. Una vegada recopilades totes les sol·licituds en la Direcció General de Recursos Humans, s'ha de fer la valoració dels documents aportats pels concursants. La valoració esmentada la du a terme una comissió de valoració constituïda per a això i integrada per:
Titulars:
- president
- vocal
- vocal
- i dos vocals proposats per les organitzacions sindicals que tenen representació en la Mesa Sectorial de Sanitat, en els termes que fixa el Decret 7/2003, de 28 de gener, del Consell de la Generalitat Valenciana, que aprova el Reglament de Selecció i Provisió de Places de Personal Estatutari al Servici de les Institucions Sanitàries de la Generalitat Valenciana.
- secretari
Suplents:
- els mateixos
4.2. Després de la valoració dels candidats feta per la comissió de valoració a través dels currículums aportats, pot fer-se, si és el cas, una entrevista personal. Acabada la selecció, el director general de Recursos Humans elevarà una proposta de nomenament al conseller de Sanitat.
5. Barem de mèrits
- Valoració del treball fet. L'exercici de llocs de treball que tinguen similitud amb el contingut tècnic i l'especialització del lloc sol·licitat.
- Realització i valoració d'una memòria del lloc de treball sol·licitat. La memòria consistirà en una anàlisi del lloc de treball sol·licitat, les característiques, condicions, mitjans necessaris, propostes de millora en el desplegament de les funcions i totes les altres qüestions que l'aspirant considere interessants o importants. L'extensió no pot excedir 20 folis.
- Entrevista, de caràcter potestatiu, a la qual es fa referència en el punt 4.2 d'esta convocatòria. Es farà davant de la comissió avaluadora una entrevista. L'entrevista serà pública i es farà en acte únic o en el menor nombre de sessions necessàries amb la menor dilació possible. En l'entrevista es comprovaran i valoraran els coneixements del lloc de treball sol·licitat, i també l'aptitud, eficàcia i experiència professional de l'aspirant i totes les circumstàncies que es necessiten per a l'exercici millor de les funcions. Es valorarà, a més, la capacitat d'iniciativa, la productivitat i el nivell de responsabilitat de l'aspirant.
6. Resolució i adjudicació de la plaça
6.1. La convocatòria pot ser declarada deserta, per un acord que n'explique els motius, quan no concórreguen sol·licitants idonis per al lloc.
6.2. En el cas que els concursants triats renuncien al càrrec abans de la presa de possessió, el director general de Recursos Humans de la Conselleria de Sanitat ha de formular una altra proposta de nomenament.
6.3. La persona que haja sigut seleccionada per a ocupar el lloc objecte d'esta convocatòria quedarà en la situació administrativa que li corresponga segons la seua vinculació i el règim jurídic de procedència. Si no en té, subscriuran amb la Conselleria de Sanitat una contracte laboral especial d'alta direcció de caràcter temporal.
6.4. El personal nomenat per a l'exercici d'un lloc de treball per lliure designació el pot fer cessar discrecionalment l'autoritat que n'ha acordat el nomenament.
7. Recursos
Esta convocatòria, les bases i tots els actes administratius que es dicten en el desplegament de la convocatòria, els poden impugnar les persones interessades, per mitjà de la interposició del recurs contenciós administratiu davant del jutjat contenciós administratiu que corresponga al seu domicili o davant de la seu del Jutjat Contenciós Administratiu de la ciutat de València, a la seua elecció, en el termini de dos mesos comptadors a partir de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la llei 29/1998, de 13 de juliol, reguladora de la Jurisdicció Contenciosa Administrativa.
València, 5 de juny de 2009.- El director general de Recursos Humans: José Cano Pascual.